NaiveNeuron/SloPal huggingface dataset:
Marček, Peter, poslanec NR SR (2018-03-26):
Môžem hovoriť konečne? (Reakcia z pléna. Prerušenie vystúpenia predsedajúcim.)
Grendel, Gábor, podpredseda NR SR (2022-02-22):
Zvukové znamenie 16 hodín 41 minút, šesť faktických poznámok na vaše vystúpenie. Pán poslanec Kočiš ako prvý.
Glváč, Martin, podpredseda NR SR (2018-12-04):
Ďakujem. S faktickou poznámkou nikto. Končím možnosť prihlásiť sa. Ďalší v roz... (Reakcia z pléna.) Pán poslanec Budaj? Poprosím, poslednýkrát, nech sa páči, pán poslanec Budaj, poslednýkrát, podľa rokovacieho poriadku počas príspevku diskusného, teda v rozprave, poprosím, sa prihlasovať, lebo tak sa, tak vyžaduje rokovací poriadok. Takže pán poslanec Budaj má slovo, poslednýkrát, keď sa prihlásil takto... Nech sa páči.
Glváč, Martin, podpredseda NR SR (2019-05-14):
S reakciou na faktické pani poslankyňa Remišová.
J. Podmanický, poslanec: (2008-10-29):
Ten sporný text, ktorý je navrhnutý, znie, že pri vykonávaní opatrení podľa tohto zákona je zakázané používať všetky formy telesných trestov. Čiže pri vykonávaní opatrení podľa tohto zákona je zakázané, no a za opatrenia sa v § 10 považujú napríklad organizovanie alebo sprostredkovanie účasti na programoch, tréningoch a aktivitách zameraných na podporu plnenia rodičovských práv a povinností, plnenia funkcií rodiny a tak ďalej. Alebo organizovanie, alebo sprostredkovanie účasti na programoch a aktivitách zameraných na predchádzanie sociálno-patologických javov. Sprostredkovanie kultúrnych, záujmových a iných aktivít a tak ďalej. Čiže sú tu presne vymenované, pri ktorých opatreniach sa tie telesné tresty nemôžu používať a nie je tu uvedené, povedzme, prirodzené rodinné prostredie. Je to § 10 súčasne platného zákona, ktorý vlastne zostane zachovaný. Takže si myslím, že si to pozrite a na základe toho budete vidieť, že bez problémov môžete za ten zákon zahlasovať.
P. Paška, predseda NR SR: (2008-10-21):
Pán minister, chcete sa vyjadriť? Nie. Pán spravodajca? Nech sa páči.
Kollár, Boris, predseda NR SR (2022-02-03):
Prosím, prezentujme sa a hlasujeme. (Hlasovanie.) Prítomných 119 poslancov, za 41, proti 19, zdržalo sa 48, nehlasovali 11. Konštatujem, že Národná rada sa uzniesla, že nebude pokračovať v rokovaní o návrhu zákona. Vážené kolegyne, vážení kolegovia, budeme pokračovať v rokovaní o návrhu poslancov Miroslava Urbana a Miroslava Suju na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (tlač 820). V rozprave vystúpi pán poslanec Žiak. Nech sa páči, máte slovo. Vážení kolegovia, keď prídeme ešte, prerokujeme ešte jeden zákon po tomto, nemáme do utorka program, takže potom preruším schôdzu do utorka do deviatej, aby ste mali túto informáciu. (Ruch v sále.) Dobre, kolegovia, vyhlasujem teraz dvojminútovú prestávku, aby kto chce ostať v sále, mohol ostať, kto nechce, aby mohol v pokoji odísť, aby sme nerušili pána poslanca Žiaka pri rozprave. (Prestávka.)
Pčolinský, Peter, podpredseda NR SR (2023-06-15):
Ja som síce podpredseda parlamentu, ale neurčujem, kedy púšťajú novinárov na balkón ako, pri všetkej úcte.
Hort, Milan, podpredseda NR SR (2010-12-08):
Ďakujem. Pre poriadok, vzhľadom na to, že to bolo teraz dané na poriadok, musím otvoriť rozpravu opätovne, či sa chce niekto prihlásiť do rozpravy na základe spoločnej správy. Nie je tomu tak. Vyhlasujem rozpravu teraz definitívne za skončenú. Poprosím tých, ktorí budú protokolovať zo záznamu rokovanie o tomto bode, aby zobrali na vedomie túto skutočnosť a prerušujem rokovanie teraz definitívne. Pani ministerka má právo záverečného slova ešte, nech sa páči.
Janiš, Stanislav, poslanec NR SR (2011-07-07):
Teraz pristúpime k hlasovaniu o návrhoch pani kolegyne Rosovej, ktoré podala v rozprave. Budeme hlasovať osobitne o bode 1 a osobitne o bode 2. Pán predseda, dajte, prosím, hlasovať o bode 1 pozmeňujúceho návrhu pani kolegyne Rosovej.
P. Paška, predseda NR SR: (2008-04-09):
Pán poslanec Lipšic.
Figeľ, Ján, podpredseda NR SR (2014-06-04):
Ďakujem pekne. Nechcel som si vyžadovať reč ako navrhovateľ, ale odmietam tie spojenia, že tým, že dve témy sú v jednom návrhu, tak to je vydieranie tých, ktorí majú problém buď s jednou, alebo s druhou témou, pretože aj jedna, aj druhá téma si vyžadujú veľmi nielen vážnu diskusiu, ale aj postoj. A pridávať tam ďalšie v tejto chvíli nie je systémové, aj keď ja si viem predstaviť debatu o amnestiách. A vám chcem len pripomenúť, dvadsiateho ôsmeho, deň pred 18. výročím smrti Róberta Remiáša s jeho matkou pod Remiášovým krížom som sa verejne vyjadril, že nielen na to pamätáme, ale urobíme všetko pre to, aby spravodlivosti sa dvere otvorili. Nevyšetrujeme, nesúdime, ale politici sú zodpovední, aby dvere boli otvorené, spravodlivosť priechodná. Toto hovorím opakovane vám, aj vám, pán kolega, pre nás toto je programový cieľ, nielen preto, lebo je to tu teraz alebo výročie. Ale kým bude možné toto riešiť, tak sa budeme o to usilovať. Ja som presvedčený, že raz to príde. Politika je umenie možného, nielen umenie rozprávania alebo odkazovania, ale umenie možného tak, aby sa spoločnému dobru darilo, aj v oblasti spravodlivosti, aj v oblasti rodiny alebo manželstva, z ktorého rodina vyrastá. Kto chce, hľadá spôsob, kto nechce, hľadá dôvod, toto vám hovorím ako starú múdrosť, nielen slovenskú, ale i ľudskú. Kto chce, hľadá ten spôsob tým, že dáva pozmeňujúce návrhy alebo vylepšuje to, čo je potrebné, a kto nechce, povie nie, lebo je tu KDH, SMER, teraz nie, lebo je po voľbách, lebo bolo pred voľbami, lebo, lebo, lebo..., pani Erika. Ďakujem pekne. (Potlesk.)
R. Madej, poslanec: (2006-12-06):
Ide najmä o úpravu v oblasti vykonávania kontroly vo veciach dodržiavania zákona o štátnej službe, upravenia postavenia vedúcich služobných orgánov iných orgánov štátnej správy a zjednotenie spôsobu menovania a odvolávania predstavených v priamej riadiacej pôsobnosti politického predstaveného. Tento návrh zákona vyplynul najmä z nedostatkov poslednej novely zákona o štátnej službe, ktorou bol rovnako aj zrušený Úrad pre štátnu službu. Prosím o podporu predmetného návrhu zákona.
Pročko, Jozef, poslanec NR SR (2021-05-05):
Kolega Mazurek a celá vaša stará ĽSNS aj nová ĽSNS nerobili nič iné, len zneužívali rómsky problém. Robíte to naďalej. Budete to robiť, pretože potrebujete nahrať politické body. Aj toto, čo ste teraz predviedli všetci traja, tak je to presne o tom. Kolega Mazurek podával trestné oznámenia, ale na Rómov. Kolega Mazurek, v živote som ho nevidel, že by bol niekedy pomohol nejakým Rómom alebo bol niečo urobiť, ani vaša ĽSNS. Neustále, neustále len zneužívate túto rómsku kartu. Ja nebudem tiež osobne, len poviem, nikdy v živote som nepočul o vás, ale zrazu, že by ste niekde boli niečo povedali, ako sa zneužívali prostriedky. Ale vy ste odišli teraz od Kotlebu, vyviezli ste sa na Kotlebovom chrbáte a teraz ste zrazu noví, už ste čestní, už nie ste ĽSNS. Suja sa zrazu, už nie je Kotlebov najlepší kamarát, už je Kotlebov protivník. Chlapci, môžete ma nechať dohovoriť? Prosím vás, môžte upozorniť pána Suju, aby nevykrikoval? Môžte mi vrátiť čas, prosím? Môžte mi vrátiť čas? (Reakcia z pléna.) Môžte mi vrátiť čas?
Grendel, Gábor, podpredseda NR SR (2022-02-23):
V rozprave teraz vystúpi pán poslanec Viliam Záhorčák, pripraví sa pán poslanec Jozef Valocký.
Hrušovský, Pavol, podpredseda NR SR (2010-12-02):
Hlasujeme, páni poslanci. (Hlasovanie.) 145 prítomných, 78 za, 60 proti, 7 sa zdržalo. Pozmeňovací návrh skupiny poslancov sme schválili. Prosím, ďalší návrh, pán poslanec.
K. Tóthová, poslankyňa: (2010-05-25):
A potvrdzujem, že pani líderka Radičová nepozná medzinárodné právo. Ale nepozná ani rokovací poriadok, keď minule vyhlásila, že mimoriadnu schôdzu ona navrhne rozšíriť o ďalší bod, čo vôbec rokovák nepripúšťa. (Potlesk.)
Laurenčík, Milan, podpredseda NR SR (2021-02-24):
Pán poslanec, musíte reagovať na predrečníka!
Grendel, Gábor, podpredseda NR SR (2023-06-28):
Ďakujem za slovo. Na poslaneckom grémiu sme mali pomerne obsiahlu diskusiu o tom či sa môžu, alebo nemôžu prerokovať tie návrhy, ktoré boli len prerokované na májovej schôdzi, ale nie odsúhlasené v prvom čítaní. Chcem povedať, že dnes ale plénum rozhodlo o tom, že sa zarezali aj také body, ktoré boli na májovej schôdzi riadne schválené v prvom čítaní, a dnešným procedurálnym návrhom a jeho schválením bolo zamedzené poslancom, ktorí, ktorým tieto zákony boli schválené, aby ich boli... aby ich body riadne schválené v prvom čítaní na májovej schôdzi boli prerokované. Obrali ste im to ústavné právo a to len svedčí o tom, že tu nešlo o žiadne o žiadnu právnu legislatívno... alebo procedurálnu čistotu. O čo išlo, neviem, to nech si každý zodpovedá sám. (Potlesk a reakcie z pléna.)
Pellegrini, Peter, predseda NR SR (2015-02-03):
Poprosím, zachovajme si elementárnu slušnosť. Poprosím všetkých kolegov, aby nediskutovali ani s rečníkom, a pána rečníka, aby nediskutoval. (Reakcia rečníka.) Poprosím vás ešte raz všetkých troch.
Lackovič, Marek, poslanec NR SR (2024-02-06):
Ďakujem veľmi pekne. Ďakujem, pani poslankyňa, že si hovorila veľmi, veľmi vecne a dávala si veľmi plastické príklady toho, čo to môže spôsobiť a čo reálne hrozí. Ja ťa len doplním, hovorila si o tom, že tu za prechovávanie konope ideme udeľovať, v určitých objemoch, alebo už aj udeľujeme, navrhujú sa tam pomaly doživotia a porovnala si to napríklad so znásilnením dieťaťa, že tam máme naozaj že totálnu, absolútnu asymetriu, kde sa tam navrhuje alebo dáva sedem až pätnásť rokov. A ja ťa len doplním, že tam je ešte aj napríklad, že zabitie človeka je že sedem až desať, za obchodovanie s ľuďmi je štyri až desať, čiže naozaj si to žiada hlbšiu analýzu, hlbšie prepracovanie a nie takéto šitie horúcou ihlou. A druhá vec, ak ešte budem mať chvíľku, tak vládna koalícia v pozmeňováku predpokladá, že prijaté zmeny budú platiť od polovice marca, ale, samozrejme, aj ty hovoríš, aj všetci ostatní sa prikláňajú k tomu názoru, že to nie je možné za taký krátky čas uskutočniť, nie je možné, aby sa prokurátori a súdy na obrovské zmeny pripravili. A k tomuto stále nie je v materiáloch žiadne vysvetlenie, v podstate ani čiarka. Samozrejme, hovorí sa tu teda o tej ešte restoratívnej justícii, ale nezabúdajme na to, a toto je veľmi dôležité, že pán minister Susko stále neodpovedal na otázky, že kde na rozsiahle zmeny vrátane probačných úradníkov štát vezme peniaze a koľko ich vlastne zabezpečí. Reagoval ešte aj minulý týždeň, že to je otázka rokovaní s ministerstvom financií, ale už je utorok nasledujúceho týždňa, pomaly večer, a táto otázka stále nie je zodpovedaná. Kde sa na to vezmú peniaze?
Horváth, Zoltán, poslanec NR SR (2010-09-07):
Ďakujem pekne za slovo. Vážený pán predsedajúci, prosím, dajte hlasovať o navrhnutom uznesení tak, ako som ho predniesol.
Matovič, Igor, poslanec NR SR (2012-09-25):
Nechcem zbytočne tú tému naťahovať, ale keďže faktickou nemôžem reagovať na posledné záverečné slovo predkladateľky, tak skúsim jej to vysvetliť ešte raz. V mojom vystúpení som povedal, že pripadá mi rovnako absurdné, aby sme vyžadovali od Rómov skončenie základnej školy nato, aby mohli mať vodičák, a na druhej strane ukončenie vysokej školy nato, aby štátna tajomníčka mohla byť štátnou tajomníčkou. Vás sa to dotklo, aj druhí kolegovia, vaši, to brali ako invektívu, ale ja som iba porovnával obidve tieto dva varianty alebo návrhy a obidva som vyhlásil za absurdné, lebo ja sa s nimi nestotožňujem. A vy ste potom vlastne, ako ste reagovali na to dotknuté, alebo ako dotknutá ste na to reagovali, tak ste povedali, konkrétne ste povedali vetu: „Igor, aký je rozdiel medzi mnou a vzdelanejšími kolegami?“ Predtým ste hovorili o tom, ako si plníte svoje poslanecké povinnosti, a potom ste sa ma opýtali: „Aký je rozdiel medzi mnou a vzdelanejšími kolegami?“ A toto je presná tá odpoveď, ktorú ja sa zase vás pýtam, alebo otázka, ktorú sa zase ja vás pýtam: Aký je rozdiel v tej istej logike, keď použijem presne vašu logiku, aký je rozdiel medzi Rómom, ktorý má ukončenú základnú školu a vie čítať a má vodičák, a aký je rozdiel medzi Rómom, ktorý nemá ukončenú základnú školu, vie čítať a má vodičák. Na jednu a na druhú odpoveď je vlastne žiadny rozdiel a podstatné je to, ako si vykonáva svoju prácu. Podstatné je to, že či ten Róm dobre vedie to auto, a podstatné je to, že či ty osobne si dobre vykonávaš svoj mandát. A toto som ti hovoril, že vlastne tou tvojou otázkou si vyvrátila v podstate celú, celú argumentačnú silu tvojho predkladaného návrhu, lebo tvrdíš, že vlastne je rozdiel medzi Rómom, ktorý má ukončenú základnú školu a ktorý nemá ukončenú základnú školu z pohľadu vykonávania toho zamestnania, možno toho šoféra. Čiže nie je rozdiel medzi tebou a vzdelanejšími kolegami, podstatné je to, ako si kto vykonáva svoju prácu, a takisto nie je rozdiel medzi Rómom, ktorý má ukončenú základnú školu a ktorý nemá ukončenú základnú školu. Keď hovoríš, že ty si si ani nedovolila toto hovoriť o Rómoch a toto vlastne opatrenie sa týka všetkých, tak bolo to na 100 %, sa tu z toho miesta s tebou stavím o čokoľvek, bolo to buď v druhej, alebo tretej vete, kedy si povedala, že týmto riešiš Rómov v osadách a že to priznávaš. Takže teraz je hlúposť tvrdiť, že si to nepovedala. V pohode si vyber prepis tvojho vystúpenia, túto vetu si tam použila, spomenula si konkrétne Rómov v osadách.
Hraško, Igor, poslanec NR SR (2012-12-12):
Ďakujem pekne, pani predsedajúca. Pani Vášáryová, ja vám chcem veľmi pekne poďakovať, že ste sa ako jedna z mála dotkla aj oblasti kultúry v rámci navrhovaného rozpočtu. Ja som sa tejto oblasti dotkol včera večer, keď tu už nikto nesedel, z vládnych poslancov tu boli tuším traja, z opozičných síce tiež nie veľa, ale ja som si svoje povedal. Kritizoval som tú vec, že do oblasti kultúry ide málo peňazí, respektíve sú zase prerozdeľované zvláštnym spôsobom. A oblasť tradičnej ľudovej kultúry, ktorej ste sa teda vy nedotkla, ja som ju včera teda vyzdvihol, tak nie je žiadne reálne financovanie ani v tomto rozpočte, ani v tých minulých. Každý na to len kašle. Ale každý chce, aby sme sa hrdili tým najcennejším. A samozrejme, folklórne kolektívy všade vo svete získavajú ocenenia a všade je naša tradičná ľudová kultúra oceňovaná na najvyššej úrovni. Zažil som to niekoľkokrát pri reprezentácii Slovenska v zahraničí. No a hovorili ste ešte aj o kaštieľoch, o ďalších veciach. A hovorili ste aj o dvoch percentách z odvedenej práce v rámci umenia. Ja som ich odvádzal takisto a všimol som si, že tieto dve percentá sa zhromažďujú pre tri oblasti, ale opäť tam chýba oblasť tradičnej ľudovej kultúry. Takže to, čo ste spomínali, že to treba zmeniť, pretože je to socialistický prežitok, tak s tým plne súhlasím a podporím zrušenie týchto dvoch percent odvádzaných z umeleckých výkonov, pretože opäť idú len pre malú skupinku ľudí a nejdú tam, kde by si to skutočne tá kultúra zaslúžila, a to je tradičná ľudová kultúra. Ďakujem.
Kaník, Ľudovít, poslanec NR SR (2011-02-02):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie ústavnoprávnemu výboru, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre pôdohospodárstvo a životné prostredie a, ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 16. marca 2011 a v gestorskom výbore do 18. marca 2011.
M. Číž, podpredseda NR SR: (2008-02-15):
(Hlasovanie.) Prítomných 123 poslancov, za 97, proti 8, zdržalo sa 18. Konštatujem, že vymenované návrhy zo spoločnej správy sme schválili.
Hargaš, Ján, poslanec NR SR (2024-02-06):
Ďakujem, pán predsedajúci. Ďakujem, kolegovia, kolegyne, za vaše faktické poznámky. Rád by som sa dotkol toho, čo ste viacerí spomenuli, a to sú tie amnestie, pretože ja naozaj tie dopady na premlčacie lehoty považujem za tú najväčšiu zvrátenosť tejto, tejto novely a veľmi jasne som vám vysvetlil, keď si chcete niekto písať, ešte raz to zopakujem. Paragrafy 331 až 334, § 335 a § 78 ods. 3.3 nemeckého trestného zákona, tam sa dočítate, čo ste neprebrali do toho slovenského a prečo pán Výboh bude mať premlčaný trestný čin a nepostaví sa nikdy pred súd, ale v Nemecku by sa postavil. Prípadne § 331 ods. 3 českého trestného zákona, tam sa dočítate, prečo v Čechách by to bolo premlčané až po pätnástich rokoch, ale akoby zázrakom na Slovensku po piatich. Čiže, prosím, prestaňte zavádzať, že vy sa tu inšpirujete nejakým zahraničím. A chcem sa ešte podeliť o dve veci z môjho zážitku z Nitry, kde som bol minulý týždeň na proteste. Prvá je, že v nejakom momente dav začal skandovať: „Fico do basy.“ A ja som ich zastavil, že nie do basy, nie, nie. Ak je podozrivý alebo obžalovaný, pred súd, pred spravodlivý súd, tam nech sa ukáže, kde je pravda, a ak je usvedčený, potom nech získa, nech, nech dostane primeraný trest. A toto idete zastaviť, vy ani pred ten súd nechcete tých ľudí pustiť. No a druhá skúsenosť je, že si myslím, že ľudia by sa vás mali pýtať, prečo za to idete hlasovať. A v Nitre som vyzval každého, nech napíše koaličným poslancom, ten mail je zvyčajne krstné meno, bodka, priezvisko, zavináč, nrsr.sk a nech sa vás ľudia pýtajú, prečo za toto idete zahlasovať, prečo idete dávať amnestiu vašim ľuďom. Vidím tu pána poslanca Hazuchu, pán poslanec Kéry, pán poslanec Jarjabek, pán poslanec, kolega z výboru. Proste vyzývam verejnosť, napíšte pánom poslancom a poslankyniam, prečo za tú idú zahlasovať. Maily sú verejné. Ďakujem pekne.
Krúpa, Juraj, poslanec NR SR (2024-04-30):
Ďakujem. Tak idú sa klčovať lesy a kroviny, lebo medveď. Niečo, to je tak absurdný argument, ktorý, nad ktorým by sa normálny človek že pousmial a povedal by si, že preboha živého, to snáď nikto nemôže myslieť vážne. Tak ale oni to vážne myslia. A to jak to budú klčovať, tak áno, Alojz, ako si spomínal, že tam hniezdia vtáky a tak ďalej, ale tam je kopec inej zveri, ktorí tam žije, čo, čo tam po nich, lebo medveď. Tak to celé vyklčujú a ja neviem, či proste to vyklčujú odkiaľ-pokiaľ, jednoducho dobre zarobia na tom a potom vyhlásia, že zvíťazili v boji proti organizovanému medvediemu zločinu. Pozrite sa, jak je to priestranné, ten medveď sa nemá kde schovať, vyhrali sme. A, samozrejme, ako si spomínal, aj tie vnadiská. Áno, to je perfektný nápad, určite tam dajú nejakú tabuľu, že toto vnadisko nie je pre medveďa. A keď tam medveď príde, no tak ho odstrelia, lebo však porušil predpis. Tam je jasne napísané na tabuli, že nie je pre medveďa. Len mám takú obavu, že ono niekedy sa fakt, však existujú aj takí ľudia, ktorí sú takí, že, ja neviem, viac vlasatí, chlpatí, keď si ich aj ich pomýlia, že tam príde nejaký chudák bezdomovec na to vnadisko, no strelia, tak povedia, tak mysleli sme, že to je medveď, no tak to sú povolené straty, no tak pardon, no. A bude to všetko tak, ako si to predstavovali, a budú môcť chodiť a všade vyhlasovať, že oni vyhrali ten boj s organizovaným zločinom medveďa.
Sulík, Richard, poslanec NR SR (2012-05-15):
Tak iba v krátkosti. No, pán poslanec Uhliarik, vravíte, že včasná schopnosť faktúr neznamená, že Všeobecná zdravotná nebude schopná ustať krízové situácie. Práve preto si myslím, bolo by dobré mať, to je vlastne v súlade s tým, čo aj vy ste vraveli, viacero kritérií a povedať, majú platiť dve z troch kritérií, a to vždy tie, ktoré budú vyhovovať. A, samozrejme, tie kritériá, podľa možnosti by mali byť rovnaké či pre Všeobecnú alebo súkromnú zdravotnú poisťovňu, lebo opäť sa len klameme. A to som možnože nepovedal, ale, samozrejme, tie kritériá, aj keby sa zjemnili alebo inak nastavili, tak určite majú existovať iba jedny pre všetky zdravotné poisťovne. Ďakujem.
Laurenčík, Milan, podpredseda NR SR (2021-03-16):
S reakciou na faktické poznámky pani poslankyňa Janka Bittó Cigániková. Nech sa páči.
Grendel, Gábor, podpredseda NR SR (2020-06-04):
Reakcia na faktické poznámky, pán poslanec Kmec.
P. Hrušovský, podpredseda NR SR: (2002-02-19):
Panie poslankyne, páni poslanci, vyhlasujem rozpravu o tomto bode programu za skončenú. Pán spoločný spravodajca, môžeme pristúpiť k hlasovaniu? Nech sa páči. P. Kandráč, poslanec: Vážený pán predsedajúci, vážené panie poslankyne, poslanci. Podľa § 37 rokovacieho poriadku predkladám návrh, aby sme o bodoch 1 až 45 hlasovali spoločne a tieto...
Laššáková, Jana, podpredsedníčka NR SR (2015-12-21):
Nechce reagovať pán poslanec. Nech sa páči, pán poslanec Hlina, máte slovo.
Grendel, Gábor, podpredseda NR SR (2022-09-22):
Pán poslanec nemá doplňujúcu otázku. Ďakujeme pekne za odpoveď. Otázka číslo sedem je od pána poslanca Radovana Kazdu, adresovaná je ministrovi životného prostredia pánovi Jánovi Budajovi a znie: „Ministerstvo od júna 2022 navýšilo štandardy zberu pre papier v rámci triedeného zberu odpadu. Na základe akých dát ministerstvo takto rozhodlo?“ Pána ministra životného prostredia zastupuje pani ministerka kultúry. Nech sa páči.
Lipšic, Daniel, poslanec NR SR (2014-06-04):
Ja si myslím, že, dobre, k pánovi poslancovi Čížovi nebudem už nič hovoriť. Ale, pán poslanec Kaník, vy ste hovorili do včerajška, že váš takmer geniálny pozmeňujúci návrh spočíva práve v tom, že tým kontrolným mechanizmom bude prezident a len prezident. Teraz tvrdíte, že, jasné, že to len v tých prvých a v tých ďalších už prezident nebude mať žiadnu úlohu a že to nevadí. Tak tam podľa mňa posun je a si to priznajte. Proste nebude ju mať žiadnu. Musím povedať, že to, čo spomínajú viacerí poslanci, že štandardný režim previerok neznamená, ešte raz, a hovorím to opakovane, takže skúsme sa počúvať, je dvojstupňový, je tam odvolací výbor parlamentu a sú preskúmateľné rozhodnutia Najvyšším súdom. A môj pozmeňujúci návrh je, že ak NBÚ bude konať o vydanej previerke a vezme ju, nebude to disciplinárne konanie, preskúmateľné Najvyšším súdom, ktorého rozhodnutie má odkladný účinok. Dovtedy ten sudca bude súdiť. To je garancia. A ak to naozaj chcete, tak si, prosím vás, pozrite rozhodnutie Európskeho súdu pre ľudské práva, vám citáciu pošlem, kde rozhodol pred siedmimi rokmi, že špeciálny súd, na ktorom boli sudcovia, ktorí mali klasické bezpečnostné previerky, spĺňa všetky parametre článku 6 dohovoru, teda že ide o nezávislý a nestranný súd. Myslím, že je to prípad Barbera proti... Proste tú citáciu vám prinesiem. Takže tvrdiť, že klasické previerky by boli spochybnené medzinárodnými inštitúciami, je nepravda. To vám možnože pani Bystrianska rozprávala, čo ja viem. Ale faktom je, že je rozhodnutie Európskeho súdu, ktoré potvrdzuje súlad špeciálneho súdu s previerkami s článkom 6 dohovoru. Choďte si to prečítať a potom možno vystúpiť.
Hufková, Eva, poslankyňa NR SR (2014-01-30):
Ďakujem pekne, pani predsedajúca. Vážený pán poslanec, aj vy nepochybujete a pripúšťate, že neprispôsobiví občania z radov Rómov sú problémom. Oni vytvárajú problém aj svojej komunite, pretože väčšina Rómov odsudzuje ich správanie. A ako väčšinové obyvateľstvo v Moldave nad Bodvou, ale nielen tam si má pomôcť proti občanom, ktorí ich terorizujú dlhodobo? Prečo pani ombudsmanka, ale ani aktivisti a novinári nekonali tak razantne, keď sa problém týka väčšinového obyvateľstva? Ja si Rómov vážim, nemám s nimi žiadny problém, ale prekážajú mi Rómovia, ktorí sú neprispôsobiví, ktorí neustále porušujú zákon. A je nutné to riešiť. Kde sú práva ľudí, ktorí žijú v tesnej blízkosti neprispôsobivých ľudí? Čo títo ľudia nemajú právo na život bez strachu o seba, o svoju rodinu, o svoj majetok? U týchto ľudí sú evidentne porušované ľudské práva a polícia ochraňuje práve tých, ktorým je ubližované. Nebude sa polícia obávať zasiahnuť proti akejkoľvek nekalej činnosti razantnejšie, pretože sa bude obávať kritiky a budú považovaní za vinných za to, že chránia ľudské práva občanov, ktorým je ubližované? Ako môže niekto vysloviť súd nad policajtmi, nad ich neprimeraným zásahom, keď sme tam neboli? Počkajme si na vyšetrovanie a neobviňujme políciu, ktorá je denne konfrontovaná s realitou rómskych osád, akú si občania Bratislavy nevedia ani predstaviť. Treba poďakovať policajtom, ktorí chránia tých, ktorým je ubližované. Ďakujem.
Paška, Pavol, predseda NR SR (2014-10-23):
Pán poslanec!
Viskupič, Jozef, poslanec NR SR (2015-03-18):
Ďakujem. V jednej časti tam zaznelo, že sú ako keby utajované dokumenty. Ja som si pred mesiacom asi dal tú prácu. Bola to téma referenda, tretia otázka a podobne, že som sa vybral na pedagogickú fakultu za profesorom, mojím školiteľom, profesorom Mistríkom, nech mi teda predostrie súčasný stav výchovy k manželstvu a rodičovstvu. Máme neblahý stav v tejto téme, pretože neexistuje ako keby predmetová báza, kde ten predmet sa odučí. A je ako keby rozpľasnutý do piatich predmetov. Môže to byť etika, môže to náboženstvo, môže to byť biológia, môže to byť NOS-ka ako taká a to sú veci, kde, keďže existuje učebný plán, a ja som si dovolil znalosť tvojej mailovej adresy využiť na to, že som ti tento dokument preposlal do mailu, a tam sú nasledovné okruhy: prvý okruh priateľstvo, druhý okruh kultivované dospievanie a vývinové úlohy tohto obdobia – chcem byť sám sebou v názoroch, v projektoch a správaní, tretie – zodpovedný prístup k sexualite, sebaúcta, úcta k druhým, štvrtý okruh – zodpovedný prístup k sexualite, piaty – negatívny vplyv alkoholu, drogových i vzťahových závislostí na sexuálne a reprodukčné zdravie človeka, šesť – zásady bezpečného správania sa. Toto sú okruhy, ktoré má zadefinovaná škola a podľa vekovej hranice sú nasadzované vo vyučovacom procese v plnej závislosti od školy a vyučujúceho učiteľa. Čiže myslím si, že je urobené dosť a mohli by sme určiť tú predmetnú príslušnosť. Niektoré tie predmety a tieto otázky musia byť na predmetoch odučené, lebo to teraz nemáme. Proste keď sa škola rozhodne... (Prerušenie vystúpenia časomerom.)
Vetrák, Milan, poslanec NR SR (2020-10-13):
Ďakujem za slovo. Zvolávam schôdzu ústavnoprávneho výboru na pol siedmu, na pol siedmu hodinu v zasadačke ústavnoprávneho výboru. (Reakcie z pléna.)
Baláž, Vladimír, poslanec NR SR (2023-11-22):
Ďakujem, pán predseda. Prosím, 12.30 h zdravotnícky výbor na obvyklom mieste.
Bastrnák, Tibor, poslanec NR SR (2014-03-28):
Ďakujem pekne. Vážený pán poslanec, mal si veľkú pravdu a chcem reagovať na tú pasáž, keď si spomínal tie dvadsaťkorunáčky Zajacove, ktoré každý nenávidel. Ba dnešná vládna strana vtedy na tom urobila aj veľmi dobrý marketing. Ale na druhej strane, bohužiaľ, teraz to sa im podarilo vyčistiť. To znamená, že tam je nula. Ale tak ako si spomínal, keď teraz ide niekto k lekárovi, tak tam je toľko rôznych doplatkov, že už každý by bol rád, keby zase boli dvadsaťkorunáčky. Áno, nič viac, lebo vtedy to bolo tak. To znamená, že keby teraz občan Slovenskej republiky išiel k lekárovi, mal by zaplatiť len 70 centov, tak by asi bozkával každému ruku. Takže ja si myslím, že vládna strana vtedy urobila veľkú chybu a mohli by to napraviť aj tým, že teraz budú hlasovať za tento zákon. Ale takisto očakávame od ministerstva, že prinesie komplexný zákon, kde bude služby súvisiace s poskytovaním zdravotnej starostlivosti určitým spôsobom regulovať. Lebo je fakt, že teraz ísť k lekárovi, tak tam necháš polovičku výplaty a druhú polovičku potom necháš v lekárni. Ďakujem pekne.
Glváč, Martin, podpredseda NR SR (2017-12-07):
Ďakujem. Ďalšou otázkou je otázka od pána poslanca Kolesára pre ministerku školstva, výskumu a športu pani Martinu Lubyovú a otázka znie: „Vážená pani ministerka, kedy sa chystáte začať s rekonštrukciou telocvične na Základnej škole Krosnianska 4, Košice, nakoľko je už vyše roka mimo prevádzky? Škola bola vyhlásená za najlepšiu základnú školu v rámci Slovenska.“ Nech sa páči, pani ministerka.
Kočiš, Eduard, poslanec NR SR (2021-12-07):
Veľmi pekne ďakujem za slovo, pán predsedajúci. Pán kolega Borguľa, to, že hotely a gastroprevádzky a mnohé iné prevádzky na území Slovenskej republiky majú zatvorené, mali zatvorené a mnohé už nikdy neotvoria, to je predovšetkým vizitka tejto vlády. Nehádžte vinu doľava, doprava, jednoducho vláda vládne a vláda je zodpovedná. To, že sa vláda postavila takto macošsky, takto alibisticky a takto populisticky, je len výsledkom toho, že nezhody vo vašej vládnej koalícii sú výsledkom toho, že mnohí ľudia, mnohé rodinné firmy, ktoré sa budovali postupne päť, desať, pätnásť, dvadsať, dvadsaťpäť rokov, skrachovali a už nikdy nebudú poskytovať služby svojim zákazníkom tak, ako boli títo ľudia zvyknutí. Pán kolega Borguľa, podporovať dôchodcov je našou psou povinnosťou všetkých, ale nie takýmto spôsobom, že vy rozdelíte spoločnosť na očkovaných, spoločnosť neočkovaných a podporíte iba tých, ktorí sa dajú zaočkovať. A potom naozaj, prepáčte, alibisticky a populisticky budete rozprávať, že my sme chceli tým dôchodcom pomôcť 500 plus 100, ale tá nezodpovedná, lajdácka a zbabelá opozícia to nepodporila. Pán kolega, to nie je pravda! Pretože vy ste podporu 100 euro na energie pre všetkých dôchodcov podmienili tým, že sa prijme tento blud, tento paškvil v hodnote 500 euro pre všetkých zaočkovaných. A ja v živote nemôžem dopustiť ani dovoliť, aby spoločnosť bola už takto rozdelená a stále túto spoločnosť chcete rozdeľovať ďalej a ďalej a ďalej. Pán kolega, tiež som nikdy nebol nejaký úplný antivaxinátor alebo neviem, ako to nazvať, ja som vždy len zástanca zdravého rozumu. Každý jeden človek sa musí rozhodnúť slobodne, zodpovedne, nie, že mu to niekto bude tlačiť do hlavy ako nejakú prihoretú omáčku. Jednoducho je to hlúposť. A, pán kolega Borguľa, ďakujem za vašu rozpravu.
Hrnčiar, Andrej, podpredseda NR SR (2017-04-07):
Poprosím, dúfam, že tiež o stručnú záverečnú reč spravodajcu.
Blanár, Juraj, podpredseda NR SR (2020-11-26):
Poprosím... (Ruch a smiech v sále.) Poprosím... (Povedané so smiechom.) Poprosím pánov kolegov, reagujte vždy na rečníka faktickou poznámkou. (Reakcie z pléna.) Ja viem, že krížom krážom sa tu vzájomne oslovujete, ale v prvom rade (reakcie z pléna) majte na mysli reakciu na rečníka. Ďalší, pán poslanec Kremský, nech sa páči.
Přidal, Alojz, poslanec NR SR (2013-09-24):
Ja by som chcel poďakovať všetkým kolegom. Jednoducho je nám jasné, že je to jasné, ale pre mňa bolo aj také zaujímavé, že nikto zo SMER-u sa pána Holjenčíka nezastal. Jednoducho nikto nenašiel odvahu, aby sa ho zastal aspoň faktickou poznámkou. A som zvedavý teda, že či sa ešte prihlásia do rozpravy a či tu niekto ešte s plechovou tvárou ako vystúpi a bude hovoriť, že vidí veci inak, lebo naozaj to, čo sa robí v slovenskej energetike v regulácii, to je neslýchané. Ďakujem vám za pozornosť.
Danko Andrej, predseda NR SR (2019-03-26):
Prosím, prezentujme sa a hlasujme. (Hlasovanie.) Prítomných 140, za 126, proti 1, zdržalo sa 13. Konštatujem, že sme návrh schválili. Budeme pokračovať v rokovaní o zákone o informačných technológiách vo verejnej správe. Prihlásený je do rozpravy pán poslanec Heger. Nech sa páči, pán poslanec. (Pokračovanie v rokovaní o vládnom návrhu zákona o informačných technológiách vo verejnej správe a o zmene a doplnení niektorých zákonov , tlač 1255.)
Fronc, Martin, poslanec NR SR (2015-05-13):
Ďakujem pekne. Ďakujem pekne za faktické poznámky kolegom. Pán exminister Čaplovič, musím povedať, že ja verejné vyhlásenie premiéra vlády beriem vážne, nič viac a nič menej, ja som reagoval na to, že on to verejne vyhlásil a povedal. A ak to stiahne, budem rád. Ak sa toto neuskutoční, čo sa týka kompetencií pri menovaní riaditeľa školy, v poriadku, to je jedna vec. Čo sa týka tých osemročných gymnázií, ja som v podstate sa len vrátil k tomu, lebo ste hovorili obidvaja kolegovia o tejto veci, že už vtedy, keď to bolo prijímané z tých 5 % za pôsobenia ministra Mikolaja, to jednoducho nebola tá sila dosiahnuť to, pretože, tak ako som povedal, nezatvárame si pred tým oči. Silných, vplyvných ľudí v Bratislave sa to týka. A jednoducho tí dokážu dosiahnuť to, aby sa to stále odsúvalo ďalej a ďalej. Ja nie som proti tomu, aby sa to riešilo. Áno, je pravdou, že na tieto gymnáziá sú prijímané deti, ktoré svojimi predpokladmi na to nestačia. To je fakt, ale ja hovorím o spôsobe riešenia, že ho treba robiť inak, nie zákazmi, ale v prvom rade motivovaním. A ja si myslím, že toto je mechanizmus, ktorý by mal byť uprednostňovaný minimálne v normálne fungujúcej demokratickej spoločnosti. Ďakujem.
Gažovičová, Tina, poslankyňa NR SR (2024-06-26):
Ďakujem za slovo. Pán Baška, veď sedeli sme tam spolu na tom výbore a ja rozumiem tomu, že keď naozaj by sme úplne že vystrihli z časopriestoru tých pár minút, ktoré sa tam odohrali, kedy pán Šipoš, kedy bol otvorený bod o zmene rokováku a potom pán Šipoš sa rozhodol ukončiť výbor, lebo že ešte čaká na tú, na to stanovisko Rady pre rozpočtovú zodpovednosť a vtedy sa tam akoby vzniesla veľká diskusia, či to bolo v poriadku, že v tom momente to prerušil. Možno keby to prerušil o päť minút skôr, v momente, ako sme schôdzu otvorili, výboru, tak by aj právnici museli priznať, že to bolo v poriadku. To znamená, že tam akoby ten hlavný spor bol o tom, že to teda, či to mohol prerušiť zrovna v tom jednom bode. Ale vo vašom vystúpení dneska ste vôbec nereagovali na ten kontext toho, že či teda naozaj ste presvedčení, že zriadiť nové ministerstvo cestovného ruchu a športu v SLK spĺňalo zákonné predpoklady, či bola splnená zodpovednosť a mala byť splnená zodpovednosť toho, že bolo vypýtané stanovisko Rady pre rozpočtovú zodpovednosť. Jediné, čo v tomto kontexte od vás teraz odznelo, bolo, že veď mal teda požiadať výbor. No výbor ani nebol ochotný čakať na to stanovisko. Tak neviem si predstaviť, ako výbor, v ktorom vy máte väčšinu a tá väčšina to celé predniesla tu v pléne, to celé si opakovane odhlasovala, ako by boli ochotní toto podporiť. Veď naozaj sme sa pohybovali vtedy na hrane zákonnosti, podľa mňa v tomto pléne za hranou zákonnosti. A to, že naozaj prerušil ten výbor zrovna v tom jednom okamihu, to nie je dôvod na odvolanie. Ďakujem. (Potlesk.)
Blanár, Juraj, podpredseda NR SR (2022-05-10):
Na vaše vystúpenie, pani poslankyňa, jedna faktická poznámka od pani poslankyni Pleštinskej. Nech sa páči.
Laššáková, Jana, podpredsedníčka NR SR (2013-05-14):
Na vystúpenie pána poslanca s faktickými poznámkami sa hlásia poslanci Viskupič, Martvoň, Fecko, Vaľová. Končím možnosť prihlásiť sa s faktickými poznámkami. Nech sa páči, pán poslanec Viskupič.
Přidal, Alojz, poslanec NR SR (2013-11-27):
Pani kolegyňa Vaľová, ja neviem, čo to tu rozprávate o nejakých mojich 150 hlasoch. Ja som v žiadnych komunálnych ani regionálnych voľbách nekandidoval. Neviem, odkiaľ ste to vyčítali. Viem, že v živnosti, v tej bývalej, ste mali napísané, že ste vykladačka kariet a veštkyňa. Odporúčam vám, aby z tých peňazí, čo ste zarobili minulý rok 67-tisíc, na rozdiel od premiéra, ktorý zarobil 40-tisíc, aby ste si trošku odložili a kúpili si novú sklenú guľu, z ktorej ste to asi vyčítali, lebo asi ju máte prasknutú.
Kollár, Boris, predseda NR SR (2023-06-14):
S ďalšou faktickou vystúpi alebo reagovať na faktické poznámky bude pán poslanec Šefčík, nech sa páči.
M. Hort, podpredseda NR SR: (2008-05-22):
Uzatváram možnosť prihlásiť sa s faktickou poznámkou a slovo má pán poslanec Frešo. Nech sa páči.
Blanár, Juraj, podpredseda NR SR (2023-02-08):
Pán poslanec Suja, môžete reagovať na faktické.
Susko, Boris, poslanec NR SR (2015-01-28):
Pán predseda, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre verejnú správu a regionálny rozvoj a výboru pre ľudské práva a národnostné menšiny. Ďalej, že za gestorský určuje ústavnoprávny výbor s tým, aby výbory prerokovali návrh zákona do 23. apríla 2015 a gestorský výbor do 30. apríla 2015.
Kažimír, Peter, podpredseda vlády a minister financií SR (2015-09-18):
Ďakujem veľmi pekne. Budem veľmi stručný, pretože ide o transpozíciu európskej smernice, ktorej zmyslom je podrobnejšie upraviť spôsob zverejňovania údajov týkajúcich sa emitentov cenných papierov, v dôsledku čoho sa zabezpečuje verejná dostupnosť údajov o emitentoch na strane investorov a klientov finančných inštitúcií. Zároveň dochádza k harmonizácii sankčných režimov pri ukladaní sankcií právnickým a fyzickým osobám. Smernica o transparentnosti je zameraná na zabezpečenie informovanosti a dôvery investorov, čím prispieva k posilneniu finančnej stability. Navyše zlepšenie prístupu k regulovaným informáciám na úrovni Európskej únie je zamerané na zvýšenie funkčnej integrácie európskych trhov s cennými papiermi a zabezpečenie lepšieho cezhraničného zviditeľnenia malých a stredných kótovaných spoločností, čo je veľmi dôležité, samozrejme, pre krajinu s takou veľkosťou kapitálového trhu, ako je napríklad Slovensko. Zavádzajú sa tiež minimálne kritériá na prístup k regulovaným informáciám a ich archivovanie. Ďakujem pekne.
Bugár, Béla, podpredseda NR SR (2018-06-20):
Prezentujme sa a hlasujme o návrhu prerokovať tento poslanecký návrh zákona v druhom čítaní. (Hlasovanie.) Prítomných 138 poslancov, za 61, proti 15, zdržalo sa 62 poslancov. Návrh nebol schválený. Prosím teraz pani poslankyňu Nehézovú z gestorského výboru pre sociálne veci, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa, tlač 971. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov , tlač 971.)
Blanár, Juraj, podpredseda NR SR (2021-05-13):
Ďakujem, pani ministerka. Nech sa páči, zaujmite miesto pre navrhovateľa určené. Teraz poprosím pána poslanca Miloša Svrčeka, ktorý za gestorský ústavnoprávny výbor prednesie správu. Nech sa páči, pán spravodajca, máte slovo.
Hrnčiar, Andrej, podpredseda NR SR (2018-02-08):
Otázka č. 5, pán poslanec Oto Žarnay sa pýta ministerky školstva, vedy, výskumu a športu Slovenskej republiky Martiny Lubyovej: „Prečo ste nezačali proces tvorby nového zákona o pedagógoch transparentne, s účasťou odbornej verejnosti, ale dávate, resp. vaši úradníci, nereálne termíny na pripomienkovanie návrhu (1 pracovný deň)?“
Valocký, Jozef, poslanec NR SR (2013-05-16):
Vážené kolegyne, kolegovia, videli sme typické farizejstvo pána poslanca Matoviča v priamom prenose. Keď on bol vo vláde v minulom volebnom období, vyhodila sa celá správna rada, menil sa predseda úradu, pán minister to vie potvrdiť, vymenila sa celá dozorná rada. Teraz ja som jasne čítal, 18. apríla, to patrí aj pre pána poslanca Hlinu, 18. apríla 2013 sa celá dozorná rada vzdala, vzdala svojho mandátu. Čiže keď to vyhovuje pánovi Matovičovi, že bol vo vláde, a vtedy ich odvolávali, nominovali, volili, tak teraz už zrazu tu trhá papieriky na štyri časti, čo všetko je SMER. Hej? Po druhé pánovi poslancovi Mikloškovi, pri všetkej úcte, pán poslanec, ja neviem, či aj vôbec viete, o čom hovoríte. Dobre? Ďakujem veľmi pekne. (Reakcie z pléna.)
A. Belousovová, podpredsedníčka NR SR: (2010-03-03):
Otváram rozpravu. Do rozpravy som nedostala písomné prihlášky, takže otváram možnosť podania ústnych prihlášok do rozpravy. Prihlásil sa pán poslanec Lebocký. To je všetko. Uzatváram možnosť prihlásiť sa do rozpravy. Nech sa páči, máte slovo.
Obrimčáková, Bibiána, poslankyňa NR SR (2012-09-20):
Dajte, prosím, hlasovať o druhom návrhu poslanca pána Fronca.
Laurenčík, Milan, podpredseda NR SR (2021-10-07):
Ďakujem, pán podpredseda, prosím, zaujmite miesto pre navrhovateľov. Ja teraz dám slovo predsedovi ústavnoprávneho výboru pánovi poslancovi Milanovi Vetrákovi a prosím ho, aby podal správu o výsledku prerokovania materiálu vo výbore. Nech sa páči.
Laurenčík, Milan, podpredseda NR SR (2020-07-15):
Prosím, prezentujme sa a hlasujme. (Hlasovanie.) Prítomných 133, za 101, proti 1, zdržalo sa 30, nehlasoval 1. Konštatujem, že sme schválili vládny návrh zákona o niektorých opatreniach v pôsobnosti ministerstva životného prostredia v súvislosti s ochorením COVID-19. Ďalej budeme hlasovať o bode 23 programu. Je to prvé čítanie o návrhu poslancov Kotlebu, Schlosára, Beluského, Šimka a Suju na vydanie ústavného zákona, ktorým sa mení ústava (tlač 141). Prosím spravodajkyňu z ústavnoprávneho výboru poslankyňu Petru Hajšelovú, aby hlasovanie uviedla. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Jozefa Šimka a Miroslava Suju na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 141.)
Grendel, Gábor, podpredseda NR SR (2022-03-24):
Doplňujúca otázka, pán poslanec Čepček.
R. Zajac, minister zdravotníctva SR: (2004-01-22):
My sme zrušili funkcie okresných štátnych lekárov, krajských štátnych lekárov, okresných farmaceutov a krajských farmaceutov a výkon štátnej správy sme zabezpečili tak, že časť kompetencií prešla na lekárov a farmaceutov vyššieho územného celku, časť kompetencií prešla na lekárov Úradu pre verejné zdravotníctvo a časť kompetencií ostala na štáte dovtedy, kým nevznikne Úrad pre dohľad nad zdravotnou starostlivosťou. Takže, pán poslanec, ani jednu sekundu neboli tieto kompetencie nepokryté. Skončil som.
Šuteková, Miriam, poslankyňa NR SR (2022-03-17):
Ja len veľmi krátko, aby sme stihli hlasovanie. Pán predsedajúci, kolegyne, kolegovia, je tu zas ďalší zákon, ktorý pomáha samosprávam, a som veľmi vďačná za každý jeden, ktorý tu príde a ktorý pomôže samosprávam. Robila som si minule aj taký rešerš z toho, že koľko naša, za nášho obdobia, ako sme poslanci, sme takýchto zákonov ako keby prijali a naozaj je ich veľa a je to možno spôsobené aj tým, že je nás tu veľa poslancov, ktorí pôsobíme v samosprávnej politike. Je to veľmi dôležité z toho dôvodu, že sú to vlastne presne kroky pre ľudí, ktorí žijú na tom danom mieste v tom danom regióne, a čo vy dobre viete, nebudem o tom viac polemizovať. Ale možno z tohto miesta mám takú výzvu aj na poslancov, ktorí sú v tých samosprávach a ktorí tu nesedia v tom parlamente, že my síce uľahčujeme veci legislatívne, ale musí sa to ako keby podchytiť v regióne, podchytiť v zastupiteľstvách a s tým pracovať. My sme schvaľovali, napríklad aj Tomáš tu sedí, bol predkladateľ zákonov v reklame, bilbordy sa mohli, pomáhali sme ich v podstate nejakým spôsobom rušiť v mestách, o parkovaní sme tu mali zákony, mali sme tu zákon o hazarde a toto všetko sú veci, ktoré mohli pomôcť a dávajú kompetenciu poslancom v daných regiónoch, ale skúsenosť je tá, že oni to neujmú, hej, že nechytia sa toho, že je potrebná naozaj potom urobiť nové všeobecné záväzné nariadenia, je potrebné ujať sa aj tej, tej, tej možnosti. A ten alibizmus, ktorý tu potom vzniká, je, že my síce dáme tú kompetenciu, ale oni tú kompetenciu nechcú, lebo sú tam v tých mestách a rôzne záujmové skupiny, ktoré potom na to tlačia. Čiže ja aj z tohto miesta by som chcela apelovať na to, ak niekto, kto bude počuť, aby, aby si neumývali ruky tí komunálni poslanci, aby zobrali to, čo my im tu nachystáme v tej legislatíve, aby to premies... premietli do toho života tej obce a toho mesta. Ale čo sa týka tohto zákona, my v Žiline takisto máme s tým obrovský problém, máme tam niekoľko podnikateľov dobre známych, ktorí nechávajú chátrať svoje budovy, za všetkých spomeniem pána Trabelessiho, ktorého, je dobre známy, ktorý všetko, čo kúpi, tak sa nám začne v Žiline sypať, takže ja som veľmi rada, že toto prichádza na stôl a že aj takouto právnou úpravou budeme zase môcť lepšie vymáhať svoje práva v našich mestách a obciach. Som aj ja medzi predkladateľmi zákona, tak poprosím o podporu. Ďakujem.
Šimečka, Michal, podpredseda NR SR (2024-02-06):
Ďakujem. Pán poslanec Viskupič.
Grendel, Gábor, podpredseda NR SR (2023-05-10):
Ďakujem pekne, pán poslanec. Na vaše vystúpenie budú reagovať štyria poslanci faktickými poznámkami. Končím možnosť prihlásiť sa s ďalšími. Keďže sa nám blíži jedenásta hodina, prerušujem teraz schôdzu na päť minút, potom budeme pokračovať hlasovaním. (Prestávka.)
Zmajkovičová, Renáta, podpredsedníčka NR SR (2013-06-25):
V piatok 21. júna neukončil svoje vystúpenie ako písomne prihlásený do rozpravy poslanec Peter Osuský, ktorému odovzdávam teraz slovo. A pripraví sa pán poslanec Pavol Zajac. Nech sa páči, pán poslanec.
Paška, Pavol, predseda NR SR (2014-07-08):
Pán poslanec Kollár do rozpravy.
Gažovičová, Tina, poslankyňa NR SR (2024-01-09):
Ďakujem za slovo a ďakujem kolegyni Nash za naozaj vynikajúci príspevok. Ty si začala takými vznešenými slovami, ako je demokracia, sloboda a spravodlivosť, nejaké princípy, ku ktorým by sme sa naozaj mali všetci vzťahovať. Minimálne všetci, čo sme poslanci a poslankyne v tejto Národnej rade. A je veľká škoda, že tento zákon a forma, akým je predkladaný, teda nie je ani moc demokratický, ani moc slobodný a určite nie spravodlivý. Už to, že je predložený v skrátenom legislatívnom konaní, na čo naozaj nie sú dôvody, a teda počuli sme tu niekoľko argumentov, neverím tomu, že by sme naozaj mohli povedať, že tento zákon spĺňa podmienky na skrátené legislatívne konanie. Je to účelovo predložené tak, aby sa obmedzila a skrátila diskusia. A ten obsah je, samozrejme, ide proti princípom, princípom spravodlivosti. A to, čo ma na tom mrzí, je to pokrytectvo toho celého, celej tej argumentácie, ktorú vláda predkladá. Na jednej strane tvrdia, že musíme to prijať a musíme to prijať rýchlo, lebo sú tu nejaké smernice Európskej komisie, čiže sami priznávajú, že tá Európska komisia je určitým, určitou autoritou. No lenže Európska komisia práve hovorí, aby sme to neprijímali a už vôbec nie v skrátenom legislatívnom konaní. Čiže úplný protiklad a jasné pokrytectvo. Zdôvodňujú to ľudskými právami, lenže namiesto toho, aby podporovali ľudské práva, univerzálne naozaj pre všetkých, tak zvýhodňujú ľudí, ktorí páchajú vysokú ekonomickú trestnú činnosť. Keby to aspoň úprimne priznali. Keby aspoň povedali, že my si myslíme, že korupcia nemá byť trestaná. Ale nie. Oni sa tvária, že... (Prerušenie vystúpenia časomerom.)
Pellegrini, Peter, podpredseda NR SR (2020-05-20):
Ďakujem pekne. O slovo v rozprave požiadal pán podpredseda vlády a minister hospodárstva. Nech sa páči, pán minister.
Lebocký, Tibor, poslanec NR SR (2013-04-30):
Pán predseda, sme v treťom čítaní, otvorte, prosím, rozpravu.
Blanár, Juraj, podpredseda NR SR (2021-12-01):
Pán poslanec Suja...
Sulík, Richard, predseda NR SR (2011-03-23):
Pri poslednom hlasovaní pán Jurčík chcel hlasovať „za“. Pán poslanec Novotný.
Horecký, Ján, poslanec NR SR (2024-10-29):
Ďakujem za slovo. Kolegyňa Gažovičová hovorila o, najmä o kompenzačnom príspevku a o platových pomeroch. Pripomínam, že samotní učitelia ani... Tento vládny návrh zákona nerieši túto vec v tejto chvíli, ale ak ju nevyrieši, ak ju nebudeme riešiť konštruktívne a budeme čakať až na štrajk učiteľov alebo niečo podobné, tak sa kríza v tom školstve bude len prehlbovať. Naozaj tí učitelia dostali ďalšie a ďalšie úlohy, a dokonca som zdôraznil vo svojom príspevku, že ich aj prijali, lebo si uvedomujú, že so školstvom treba pohnúť a s touto krajinou treba pohnúť, ale ak nedostanú masívnu podporu napríklad v tom, ako to máme aj v programe KDH, aby sa napríklad ich platy naviazali na povedzme priemer vysokoškolsky vzdelaných zamestnancov alebo na nejaký podobný iný automat, tak sa môžeme rozlúčiť s tým, že prestanú robiť pedagogické fakulty miesto výberu nábor, že budú hľadať toho, kto chce byť učiteľom. Naozaj ohrozujeme samotnú udržateľnosť školského systému, a pritom deklarujeme, že chceme zlepšiť ten systém vzdelávací. Tu v opozícii nesedia len nejakí bezočiví kritici všetkého, čo vláda prinesie. Sú tu ľudia, ktorí sú ochotní hľadať tie najlepšie riešenia pre túto krajinu a pre školstvo. Bol by som veľmi rád, keby tieto hlasy boli počuť a keby boli zapracované do riešení, pretože odborníkov a ľudí, ktorí tomu rozumejú a myslia to so školstvom vážne, nemáme až tak veľa.
A. Belousovová, podpredsedníčka NR SR: (2007-05-09):
Pán minister, nech sa páči. Š. Harabin, podpredseda vlády a minister spravodlivosti SR: Akceptovať požiadavku, súhlasíme s požiadavkou pána poslanca.